|  |  |  |
| --- | --- | --- |
| |  |  | | --- | --- | |  | **Studienævnet for Produktion**  Fibigerstræde 16 9220 Aalborg Ø  Tlf: 9940 9309 www.mp.aau.dk  Studienævnsforperson  Sekretær | |

Dato: 11. marts 2024

**Retningslinjer for sagsbehandling i studienævnet for Produktion**

På studienævnsmødet d. 4.3.2023 vedtog studienævnet nedenstående retningslinjer for studienævnets sagsbehandling i forbindelse med dispensationssager, meritsager, ansøgning om midler m.v. Retningslinjerne anviser hvilke sagstyper, der kan uddelegeres til henholdsvis studienævnssekretær og studienævnsforperson at træffe afgørelse i. Sagstyper, som uddelegeres, er sager som skønnes at være sammenlignelige med sager, hvor studienævnet tidligere har truffet afgørelse.

Retningslinjerne er holdt i overensstemmelse med de udstukne retningslinjer for uddelegering af studienævnets kompetencer beskrevet i 'Vejledning om behandling af dispensationer på Aalborg Universitet'.

Retningslinjerne kan justeres løbende i takt med, at studienævnet får erfaring i nye typer af sager.

|  |  |  |  |
| --- | --- | --- | --- |
| **Opgavetype** | **Studienævnssekretær** | **Studienævnsforperson** | **Studienævn** |
| **Dispensationssager** |  |  |  |
| Ekstra prøveforsøg  Retningslinjer jvf. Eksamensordning kap. 8.1   * Beståede prøver kan ikke tages om, medmindre der er tale om en omprøve . Studerende kan ikke deltage i prøver for moduler der er meritoverførte. * En studerende har ret til i alt 3 prøveforsøg. Studienævnet kan, efter ansøgning, tillade yderligere prøveforsøg, såfremt der foreligger usædvanlige forhold. Manglende studieegnethed er i denne forbindelse ikke et usædvanligt forhold . * Fakultetet bringer, på foranledning af studienævnet , den studerendes indskrivning til ophør, når den studerende er afskåret fra at fortsætte uddannelsen som følge af, at den pågældende har opbrugt sine prøveforsøg. |  | Godkendelse af 4. prøveforsøg. Afgørelse træffes evt. i samråd med relevant fagperson.  Godkendelse af 5. prøveforsøg i hastesager, evt. i samråd med relevant fagperson. | Godkendelse af 5. og yderligere prøveforsøg  Afslag |
| Optagelse på kandidatuddannelse på dispensationsramme  Retningslinjer jvf.  For at opnå en dispensation skal studienævnet skønne, at du har faglige forudsætninger for at kunne gennemføre og bestå din bacheloruddannelse samtidig med, at du følger fag på kandidatuddannelsen. |  | Afgørelse træffes evt. i samråd med koordinator/SN-medlem fra berørte uddannelse | Afgørelser, hvor der er uenighed eller usikkerhed  Afslag |
| Særlige prøvevilkår  Retningslinjer jvf. Eksamensordning kap. 3.4   * Studienævnet kan, efter ansøgning, tilbyde særlige prøvevilkår til studerende med fysisk eller psykisk funktionsnedsættelse, til studerende med et andet modersmål end dansk og til studerende med tilsvarende vanskeligheder. Dette forudsætter, at studienævnet vurderer, at det ved den konkrete prøve er nødvendigt at dispensere for at ligestille sådanne studerende med andre i prøvesituationen. Det er en ligeledes en forudsætning, at der med tilbuddet ikke sker en sænkning af prøvens niveau. * Såfremt den studerende dokumenterer en relevant specifik funktionsnedsættelse, og stave- og formuleringsevnen ikke er en væsentlig del af prøvens formål, kan studienævnet endvidere, efter ansøgning, dispensere fra studieordningens krav om, at der i bedømmelsen af en skriftlig opgavebesvarelse tillige indgår en bedømmelse af den studerendes stave- og formuleringsevne. * Medmindre andet fremgår af studieordningen, eller der foreligger usædvanlige forhold, skal søgning om særlige vilkår være studienævnet i hænde senest 6 uger før prøvens afholdelse. | Godkendelse på baggrund af dokumenteret   * Ordblindhed * Anden funktions-nedsættelse, der tidligere har udløst særlige vilkår | Godkendelse på baggrund af dokumenteret   * Funktions-nedsættelse, der ikke tidligere har udløst særlige prøvevilkår | Øvrige godkendelser af særlige prøvevilkår.  Afslag |
| Lukket eksamen  Retningslinjer jvf. Eksamensordning kap. 3.1   * 3.1.1. Adgang til eksamenslokalet: Mundtlige prøver er offentlige, jf. dog undtagelserne nedenfor. * Studienævnet kan begrænse adgangen til lokalet af pladsmæssige grunde eller i tilfælde, hvor hensynet til den studerende eller eventuelle underskrevne aftaler om tavshedspligt taler herfor. |  | Godkendelse | Godkendelse i tvivlssager  Afslag |
| Dispensation fra Førsteårsprøven  Retningslinjer jvf. Fællesbestemmelserne kap. 6.1   * Manglende imødekommelse af reglerne vedr. førsteårsprøven indebærer, at den studerendes indskrivning skal bringes til ophør. Førsteårsprøven består af to krav: Deltagelseskravet og beståelseskravet. * Deltagelseskravet: Inden udgangen af første studieår på professionsbachelor- og bacheloruddannelserne skal den studerende deltage, dvs. opnå en bedømmelse, i alle prøver. * Beståelseskravet: Den studerende skal bestå alle prøver på 1. og 2. semester før udgangen af andet studieår efter studiestart – dvs. inden 24 måneder. * Studienævnet kan, efter ansøgning, dispensere fra ovenstående, såfremt der foreligger usædvanlige forhold. |  | Afgørelse træffes evt. i samråd med SN-medlem/koordinator fra berørte uddannelse. | Afgørelser, hvor der er uenighed eller usikkerhed  Afslag |
| Dispensation fra undervisningstilmelding og framelding  Retningslinjer jvf. Fællesbestemmelserne kap. 6.2   * Tilmeldingsperioden er for efterårssemestret fra den 15. maj til den 1. juni med eftertilmeldingsperiode den 15. september til 1. oktober, og for forårssemestret 15. november til 1. december med eftertilmeldingsperioden 15. februar til 1. marts * Studienævnet kan, efter ansøgning, dispensere fra ovenstående, hvis der foreligger usædvanlige forhold. |  | Afgørelse træffes evt. i samråd med relevant fagperson. | Afgørelser, hvor der er uenighed eller usikkerhed  Afslag |
| Afmelding fra prøver  Retningslinjer jvf. Eksamensordning kap. 2.1 og 2.3   * For studerende, som er indskrevet på en heltidsuddannelse, er det muligt at afmelde sig 1. prøveforsøg, hvis dette gøres inden udløb af eftertilmeldingsperioden (undtagen for studerende på første studieår af en bachelor- eller diplomingeniøruddannelse og for studerende, der udelukkende mangler kandidatuddannelsens specialesemester). Ved eftertilmeldingsperiodens udløb betragtes tilmeldingen som bindende, og modulet kan derefter ikke erstattes af andre elementer, uanset om det er et valgfrit eller et obligatorisk modul. * Studerende på første studieår på en bachelor- eller diplomingeniøruddannelse og studerende, der er tilmeldt kandidatuddannelsens specialesemester, kan ikke afmelde sig 1. prøveforsøg. * Studienævnet kan, efter ansøgning, dispensere fra reglerne vedr. til- og afmelding, såfremt der foreligger usædvanlige forhold. |  | Godkendelse samt afgørelser, hvor det af tidsmæssige årsager er uhensigtsmæssigt at vente til kommende SN-møde | Afslag |
| Forlængelse af projektafleveringstidspunkt  Retningslinjer jvf. Eksamensordning kap. 1.3.2   * Studienævnet kan, efter ansøgning, dispensere fra den fastsatte afleveringsfrist såfremt der foreligger usædvanlige forhold. |  | Afgørelse træffes evt. i samråd med SN-medlem/koordinator fra berørte uddannelse. | Afslag |
|  |  |  |  |
| **Merit, optagelse og studieskift** |  |  |  |
| Merit for udrejsende AAU-studerende  Retningslinjer for tildeling af merit:  <http://www.aau.dk/uddannelser/optagelse/indskrivning-gaestestuderende-studieskift/merit/> og Fællesbestemmelserne kap. 5 | Godkendelse af merit, hvor der foreligger godkendt forhåndsmerit  Godkendelse af forhåndsmerit, hvor tilsvarende er givet andre studerende | Godkendelse af merit og forhåndsmerit, i samråd med relevant SN-medlem, koordinator eller anden ansvarlig medarbejder fra berørte uddannelse. | Merit, hvor der foreligger usikkerhed eller uenighed |
| Merit for indkommende studerende  Retningslinjer for tildeling af merit  <http://www.aau.dk/uddannelser/optagelse/indskrivning-gaestestuderende-studieskift/merit/> og Fællesbestemmelserne kap. 5 |  | Godkendelse af merit og forhåndsmerit, evt. i samråd med relevant SN-medlem, koordinator eller anden medarbejder fra berørte sektion. | Merit, hvor der foreligger usikkerhed eller uenighed |
| Optagelse på 3.-6. sem på bacheloruddannelser  Retningslinjer for optagelse/studieskift at studerende med ikke-forhåndsgodkendt bacheloruddannelse  <http://www.aau.dk/uddannelser/optagelse/indskrivning-gaestestuderende-studieskift/studieskift/#uddannelse-senere-1-2-semester> |  | Godkendelse af merit, evt. i samråd med relevant SN-medlem eller anden medarbejder fra berørte sektion  Afslag i samarbejde med relevant SN-medlem eller anden medarbejder fra berørte sektion | Godkendelse og afslag i sager, hvor der foreligger usikkerhed eller ueninghed |
|  |  |  |  |
| **Ansøgninger om studienævnets midler** |  |  |  |
| Ekskursionsmidler  Retningslinjer   * Studienævn for Produktion og studienævn for Mekanik og Fysik tildeles tilsammen årligt et beløb på ca. 50.000 DKK til ekskursioner, gæsteforelæsninger og anden studiemæssig drift.   Afgørelser om bevillinger træffes af studienævnsforpersonen. |  |  |  |
|  |  |  |  |
| **Øvrige** |  |  |  |
| Frafaldstruede studerende  Procedure for vejledning af frafaldstruede studerende findes her  <https://www.handbook.aau.dk/document?contentId=451752> | Gennemgår lister over frafaldstruede studerende og frasorterer studerende studienævnet er i kontakt med og ikke anser for værende frafaldstruede. | Vejledning af studerende i 'gul kategori' delegeres til de decentrale studievejledere medmindre den studerende ønsker andet.  Vejledning af studerende i 'rød katagori' og udarbejdelse af studiehandlingsplan. |  |
| Opsplitning af projektgrupper  Principper for opsplitning af grupper  <https://www.mp.aau.dk/education/Rules+and+regulations/> |  | Afgørelse træffes i samarbejde med vejleder og evt. semesterkoordinator |  |
| Reeksamination i projekter  Retningslinjer jvf. Eksamensordning Bilag 4:   * Skyldes reeksamen, at den studerende ikke har bestået prøven, skal der på hovedvejlederens foranledning og senest 8 dage efter prøvens afholdelse udarbejdes en kort, skriftlig redegørelse, der tilsendes den studerende og studienævnet. Redegørelsen skal omfatte information om årsagen til, at den studerendes præstation ikke kunne anses for at opfylde projektets mål, samt en begrundet indstilling, der angiver på hvilken af ovenstående måder, reeksamen bør foregå. I tilknytning hertil gives vejledning til den studerende om hvilke forbedringer, der vil kunne føre til, at den studerende kan opfylde projektets læringsmål. |  | Studienævnet træffer beslutning om den måde, hvorpå reeksamen skal foregå. Beslutningen træffes på baggrund af indstillingen fra hovedvejlederen. |  |